
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 537 

28 Απριλίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός συνεδριάσεων (ύψους αποζημίωσης) 
μονίμων και Ιδιωτικού Δικαίου Αορίστου Χρόνου 
υπαλλήλων της ΓΓΕΤ/ΥΠΑΝ, καθώς και ιδιωτών 
μελών επιτροπών αξιολόγησης προτάσεων που 
υποβάλλονται προς έγκριση στα πλαίσια των 


Επιχειρησιακών Προγραμμάτων Περιφέρειας. 1 

Καθορισμός του Περιεχομένου Σπουδών Τμημάτων 

των Τ.Ε.Ι. Πειραιά και Πάτρας. 2 

Τροποποίηση της υπ’ αριθμ. 1206/Γ4/16.6.1995 
υπουργικής απόφασης που αφορά τα Ειδικά 

Τμήματα Αθλητικής Διευκόλυνσης (Ε.Τ.Α.Δ). 3 

Ανάκληση απόφασης κοστολόγησης. 4 


Έγκριση του έργου αξιολόγησης και ανάθεση σε 
κριτές της αξιολόγησης των προτάσεων που 
υπεβλήθησαν για την Κατηγορία Πράξεων 
1.1.3α «Πρωτογενής και δευτερογενής πρόληψη 
μαθησιακών προβλημάτων και προβλημάτων 
λόγου και ομιλίας στην προσχολική και την 


σχολική ηλικία για όλα τα παιδιά. 5 

Έγκριση του Γενικού Κανονισμού Λιμένων με αριθ. 42 
«Συμπλήρωση -τροποποίηση διατάξεων του αριθμ. 17 
Γενικού Κανονισμού Λιμένα/Τροποποίηση διάταξης 
του αριθμ. 37 Γ ενικού Κανονισμού Λιμένα». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. 22076/ 
28.12.2004 απόφαση του Γενικού Γραμματέα 
Περιφέρειας Κεντρικής Μακεδονίας. 7 


Α ΠΟΦΑΣΕΙ Σ 

Αριθ. 8090 (1) 

Καθορισμός συνεδριάσεων (ύψους αποζημίωσης) μονί¬ 
μων και Ιδιωτικού Δικαίου Αορίστου Χρόνου υπαλ¬ 
λήλων της ΓΓΕΤ/ΥΠΑΝ, καθώς και ιδιωτών μελών 
επιτροπών αξιολόγησης προτάσεων που υποβάλλο¬ 
νται προς έγκριση στα πλαίσια των Επιχειρησιακών 
Προγραμμάτων Περιφέρειας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του ν. 1514/1985 (ΦΕΚ 13/Α/8.2.1985) «Ανάπτυξη της 


Επιστημονικής και Τεχνολογικής Έρευνας», όπως τρο¬ 
ποποιήθηκε με τον ν. 2919/2001 (ΦΕΚ 128/Α/25.6.2001) 
«Σύνδεση Έρευνας και Τεχνολογίας με την παραγωγή 
και άλλες διατάξεις». 

β. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανώτατου ορίου απολαβών 
από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως συμπληρώθηκε με το ν. 1400/1983. 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

δ. Του άρθρο 5 του ν. 2771/1999 (ΦΕΚ 280/Α/16.12.1999) 
«Περί Ειδικών Λογαριασμών και άλλες διατάξεις». 

ε. Του ν. 2860/2000 (ΦΕΚ 251/Α/14.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

στ. Του ν. 2919/2001 (ΦΕΚ 128/Α/25.6.2001) «Σύνδεση 
Έρευνας και Τεχνολογίας με την Παραγωγή και άλλες 
διατάξεις». 

ζ. Του άρθρου 11 παράγραφος 11 του ν. 2954/2001 
(ΦΕΚ 255/Α/2.11.2001) που τροποποιεί το άρθρο 15 του 
ν. 2703/1999 (ΦΕΚ 72Α) «Φορολογικές ρυθμίσεις, αμοι¬ 
βαία κεφάλαια, συμπλήρωση της χρηματιστηριακής 
νομοθεσίας και άλλες διατάξεις». 

η. Του ν. 3205/2003 (ΦΕΚ 297/Α/23.12.2003) «Μισθολο- 
γικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

2. Το π.δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ85/17.3.2004) «Ανασύσταση 
Υπουργείου Τουρισμού». 

4. Το π.δ. 274/2000 (ΦΕΚ 225/Α/17.10.2000) «Όροι, προϋποθέ¬ 
σεις και διαδικασία χρηματοδότησης (επιχορήγησης ή συν¬ 
δρομής) έργων και προγραμμάτων που υποβάλλονται από 
βιομηχανικές ή άλλες παραγωγικές μονάδες», όπως αυτό 
τροποποιήθηκε με το άρθρο 34 του ν. 3259/4.8.2004. 

5. Το π.δ. 4/2002 (ΦΕΚ 4/Α/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων» καθώς και την υπ' αριθμ. 60630/ 
ΕΥΣ 5671/16.9.2003 εγκύκλιο του Υπουργείου Οικονομί- 

ας και Οικονομικών «εξειδίκευση της εφαρμογής του 
π.δ. 4/2002 «εκτέλεση ενεργειών τεχνικής βοήθειας 
- στήριξης και διαχείριση των αντίστοιχων πόρων». 

6. Την υπ’ αριθμ. 5005/7.5.2004 (ΦΕΚ 681/Β/11.5.2004) 
απόφαση του Υπουργού Ανάπτυξης (ΦΕΚ 1012/Β/5.11.1996) 
«Μεταβίβαση στο Γενικό Γραμματέα'Ερευνας και Τεχνο¬ 
λογίας, στους Προϊσταμένους Δ/νσεων και λοιπούς προ¬ 
ϊσταμένους υπηρεσιακών μονάδων της Γ ενικής Γ ραμμα- 
τείας'Ερευνας και Τεχνολογίας (ΓΓΕΤ) Του Υπουργείου 
Ανάπτυξης του δικαιώματος να υπογράφουν «Με εντολή 
Υπουργού». 

7. Την υπ’ αριθμ. 5439/85/14.5.1985 κοινή απόφαση 
Υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους 
εποπτευόμενους από αυτό φορείς για την αξιοποίη¬ 
ση των κονδυλίων της έρευνας» όπως τροποποιήθη¬ 
κε και συμπληρώθηκε με τις υπ’ αριθμ. 5056/20.5.1987, 
7401/11.5.1988, 570/19.1.1994 και 12739/9.10.2000 όμοιες 
Αποφάσεις. 

8. Την υπ’ αριθμ. Ο (2001) 550/14.3.2001 με κωδικό 2000/ 
ΘΒ/16/1/ΡΘ/016 απόφαση της Επιτροπής της Ευρωπαϊκής 
Ένωσης, για την έγκριση του Επιχειρησιακού Προγράμ¬ 
ματος «Ανταγωνιστικότητα» (ΕΠΑΝ). 

9. Την υπ’ αριθμ. 10848/26.7.2005 απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π .Περιφέρειας Δυτικής Ελλάδος και την υπ’ αριθμ. 
11545/4.8.2005 τροποποίησή της. 

10. Την υπ’ αριθμ. 9027/30.6.2005 απόφαση ένταξης 
του Ε.Π. Περιφέρειας Δυτικής Ελλάδος. 

11. Την υπ’ αριθμ. 11118/29.7.05 απόφαση πρόσκλησης 
εκδήλωσης ενδιαφέροντος για την υποβολή προτά¬ 
σεων στο Ε.Π. Περιφέρειας Κρήτης και την υπ’ αριθμ. 
11548/4.8.2005 τροποποίησή της. 

12. Την υπ’ αριθμ. 10824/25.7.2005 απόφαση ένταξης 
του Ε.Π. Περιφέρειας Κρήτης. 

13. Την υπ’ αριθμ. 12034/29.8.2005 απόφαση πρόσκλη¬ 
σης εκδήλωσης ενδιαφέροντος για την υποβολή προ¬ 
τάσεων στο Ε.Π. Περιφέρειας Ανατολικής Μακεδονίας 
και Θράκης. 

14. Την υπ’ αριθμ. 11837/23.8.2005 απόφαση ένταξης του 
Ε.Π. Περιφέρειας Ανατολικής Μακεδονίας και Θράκης 
και την υπ’ αριθμ. 12007/29.8.2005 τροποποίησή της. 

15. Την υπ’ αριθμ. 12417/2.9.2005 απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Αττικής. 

16. Την υπ’ αριθμ. 2628/9.8.2005 απόφαση ένταξης του 
Ε.Π. Περιφέρειας Αττικής και την με ημερ. 9.8.2005 ορθή 
επανάληψή της. 

17. Την υπ’ αριθμ. 14961/4.10.2005 απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Ιονίων Νήσων. 

18. Την υπ’ αριθμ. 3685/8.9.2005 απόφασηΈνταξης του 
Ε.Π. Περιφέρειας Ιονίων Νήσων. 

19. Την υπ’ αριθμ. 18326/9.11.2005 απόφαση πρόσκλησης 
εκδήλωσης ενδιαφέροντος για την υποβολή προτάσεων 
στο Ε.Π. Περιφέρειας Βορείου Αιγαίου. 


20. Την υπ’ αριθμ. 6539/26.10.2005 απόφασηΈνταξης 
του Ε.Π. Περιφέρειας Βορείου Αιγαίου. 

21. Το υπ’ αριθμ. 1743/6.7.2005 Υπηρεσιακό μας Σημεί¬ 
ωμα προς τον Γενικό Γραμματέα Έρευνας και Τεχνο¬ 
λογίας. 

22. Την υπ’ αριθμ. 3405/12.6.2003 απόφαση «Μεταβίβαση 
αρμοδιότητας ανάθεσης ενεργειών Τεχνικής Βοήθειας 
στην Γενική Γραμματεία Έρευνας και Τεχνολογίας» 

23. Την υπ’ αριθμ. 9713/21.7.2003 απόφαση Εκτέλεσης 
του έργου με τίτλο: «Ενέργειες της ΓΓΕΤ για την υπο¬ 
στήριξη της υλοποίησης του ΕΠΑΝ» καθώς και τις υπ’ 
αριθμ. 14640/7.11.2003, 8830/16.7.2004 και 9597/3.8.2004 
τροποποιήσεις της. 

24. Τον κωδικό 2003ΣΕ01330010 «Δαπάνες Τεχνικής 
Βοήθειας Στήριξης της ΓΓΕΤ για την υποστήριξη της 
υλοποίησης του ΕΠΑΝ» της ΣΑΕ 013/3 και η πληρωμή 
θα γίνει μέσω υπολόγου - διαχειριστή σύμφωνα με όσα 
ορίζονται στο π.δ. 4/2002. 

25. Την ανάγκη δημοσίευσης προκηρύξεων για την 
υποβολή προτάσεων στα πλαίσια των προγραμμάτων 
Περιφέρειας που χειρίζεται το τμήμα μας. 

26. Την υπ’ αριθμ. 9761/22.7.2003 απόφαση του Γενι¬ 
κού Γ ραμματέα'Ερευνας και Τεχνολογίας περί ορισμού 
υπολόγου διαχείρισης. 

27. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης του Κοινοτικού Πλαισίου 
Στήριξης 2000 - 2006. 

28. Το υπ’ αριθμ. 3483/18.3.2005 Ενημερωτικό σημείωμα 
της ΕΥΔ ΕΠΑΝ με θέμα: Ενημέρωση ΓΓΕΤ για το ετήσιο 
πρόγραμμα ενεργειών Τεχνικής Βοήθειας-Στήριξης ΕΥΔ 
ΕΠΑΝ 2005. 

29. Το υπ’ αριθμ. 3076/666Δ/Φ65 Ενημερωτικό σημείω¬ 
μα της ΕΥΔ ΕΠΑΝ με θέμα: Συμπληρωματική ενημέρωση 
ΓΓΕΤ για τις ομάδες εργασίας στο ετήσιο πρόγραμ¬ 
μα ενεργειών Τεχνικής Βοήθειας-Στήριξης ΕΥΔ ΕΠΑΝ 
2005. 

30. Το υπ’ αριθμ. 2471/16.9.2005 Υπηρεσιακό Σημείωμα 
ΔΙΑ με θέμα: Κατανομή ποσού Τεχνικής Βοήθειας για 
δαπάνες των ΠΕΠ. 

31. Την υπ’ αριθμ. 302/10.1.2006 απόφαση του Γενικού 
Γ ραμματέα'Ερευνας και Τεχνολογίας με θέμα «Συγκρό¬ 
τηση Επιτροπών Αξιολόγησης των προτάσεων που υπο¬ 
βλήθηκαν στο πλαίσιο του Ε.Π. Περιφέρειας» και την υπ’ 
αριθμ. 1088/18.1.2006 τροποποίησή της. 

32. Την υπ’ αριθμ. 2364/8.2.2006 απόφαση του Γε¬ 
νικού Γραμματέα Έρευνας και Τεχνολογίας με θέμα 
«Συγκρότηση Επιτροπών Αξιολόγησης των προτάσεων 
που υποβλήθηκαν στο πλαίσιο του Ε.Π. Περιφέρειας», 
αποφασίζουμε: 

1. Καθορίζουμε τον αριθμό συνεδριάσεων και το ύψος 
της αποζημίωσης των μονίμων και Ιδιωτικού Δικαίου 
Αορίστου Χρόνου υπαλλήλων που υπηρετούν στη ΓΓΕΤ/ 
Υπουργείο Ανάπτυξης, εμπειρογνωμόνων ΑΕΙ, ΤΕΙ, Ερευ¬ 
νητικών Κέντρων καθώς και ιδιωτών που συμμετέχουν 
σε επιτροπές αξιολόγησης προτάσεων που υποβάλ¬ 
λονται προς έγκριση στα πλαίσια των Επιχειρησιακών 
Προγραμμάτων Περιφέρειας». 

α) Για προτάσεις με συνολικό Προϋπολογισμό μέχρι 500.000 € ως εξής: 


Ποσά σε € για Π/Υ μέχ 

ρι 500.000 € ! 

Συντονιστής (ΓΓΕΤ) 
Κριτής 

Αξιολογητής 

Γοαμματέας 
Εισηγητής 

86 € (3 συνεδριάσεις) 

86 € (3 συνεδριάσεις) 

115 € (4 συνεδριάσεις) 

56 € (2 συνεδριάσεις) 

30 €(1 συνεδρίαση/πρόταση) 

28,67 € (ανά συνεδρίαση) 
28,67 € (ανά συνεδρίαση) 
28,75 € (ανά συνεδρίαση) 

28 € (ανά συνεδρίαση) 


(3) Για προτάσεις με συνολικό Προϋπολογισμό μεγαλύτερο των 500.000 ? ως εξής: 


1 Ποσά σε € νια Π/Υ > 500.000 4 1 

Συντονιστής (ΓΓΕΤ) 
Κριτής 

Αξιολογητής 

Γοαμματέας 
Εισηγητής 

115 € (4 συνεδριάσεις) 

115 € (3 συνεδριάσεις) 

145 € (5 συνεδριάσεις) 

86 € (3 συνεδριάσεις) 

30 € μέχρι 2 φορείς (1 συνεδρίαση 
ανά πρόταση) 

60 € από 3 φορείς και άνω (2 
συνεδοιάσειο ανά ποόταση) 

28,75 € (ανά συνεδρίαση) 
38,33 € (ανά συνεδρίαση) 

29 € (ανά συνεδρίαση) 
28,67 € (ανά συνεδρίαση) 

30 € (ανά συνεδρίαση) 

30 € (ανά συνεδρίαση) 


2. Στις παραπάνω αμοιβές δεν συμπεριλαμβάνονται 
οι εργοδοτικές εισφορές. 

3. Το συνολικό κόστος των επιτροπών αξιολόγησης 
που θα πραγματοποιηθούν το 2006 από το Αυτοτελές 
Τμήμα Διαχείρισης Διαρθρωτικών Προγραμμάτων, για 
την αξιολόγηση 194 προτάσεων 6 Περιφερειών υπολο¬ 
γίζεται περίπου σε 154.000 € μη συμπεριλαμβανομέ¬ 
νων των εργοδοτικών εισφορών. Η αμοιβή των μελών 
καθώς και οι εργοδοτικές εισφορές θα βαρύνουν τις 
πιστώσεις του έργου 2003ΣΕ01330010 ΣΑΕ 013/3 και 


ειδικότερα από το αναλογούν ποσό κάλυψης δαπανών 
για τα έργα των ΠΕΠ. Τα απαιτούμενα δικαιολογητικά 
πληρωμής είναι τα προβλεπόμενα από τις διατάξεις του 
π.δ. 4/2002 και την υπ’ αριθμ. 60630/ΕΥΣ 5671/16.9.2003 
εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 


Αριθ. 40512/Ε5 (2) 

Καθορισμός του Περιεχομένου Σπουδών Τμημάτων 
των Τ.Ε.Ι. Πειραιά και Πάτρας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν. 2916/2001 (ΑΊ14) «Διάρθρωση της 
ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ. 8 παρ.δτου ν. 1404/1983(Α'173) όπως συμπλη¬ 
ρώθηκε από το άρθρ.1 παρ. 4 του ν. 2621/1998(ΑΊ36). 

γ. Του άρθρ. 25 παρ.1 του ν. 1404/1983(Α' 173) και του 
άρθρ. 5 παρ.12 του ν. 2916/2001 (ΑΊ14), σε συνδυασμό 
με τις διατάξεις του άρθρου 1 του ν. 3404/2005 (Α'260) 
«Ρύθμιση θεμάτων του Πανεπιστημιακού και Τεχνολο¬ 
γικού Τομέα της Ανώτατης Εκπαίδευσης και λοιπές 
διατάξεις». 

δ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005(Α'98). 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 


α. Αυτοματισμού του Τ.Ε.Ι. Πειραιά (αριθμ. πρακτ. 
14/11.12.2003). 

β. Ηλεκτρονικής του Τ.Ε.Ι. Πειραιά (αριθμ.πρακτ. 
31/2.11.2005). 

γ. Ηλεκτρονικών Υπολογιστικών Συστημάτων του Τ.Ε.Ι. 
Πειραιά (αριθμ. πρακτ. 7/20.5.2004). 

δ. Κλωστοϋφαντουργίας του Τ.Ε.Ι. Πειραιά (αριθμ. 
πρακτ. 10/1.11.2005). 

ε. Μηχανολογίας του Τ.Ε.Ι. Πειραιά (αριθμ. πρακτ. 
11/24.10.2005). 

στ. Πολιτικών ΔομικώνΈργων του Τ.Ε.Ι. Πειραιά (αριθμ. 
πρακτ. 5/26.10.2005 Γενικής Συνέλευσης του Τμήμα¬ 
τος). 

ζ. Ηλεκτρολογίας του Τ.Ε.Ι. Πάτρας (αριθμ. πρακτ. 
10/18.5.2005). 

η. ΠολιτικώνΈργων Υποδομής του Τ.Ε.Ι. Πάτρας (αριθμ. 
πρακτ. 11/7.11.2005). 

0. Κοινωνικής Εργασίας του Τ.Ε.Ι. Πάτρας (αριθμ.πρακτ. 
23/2.12.2003). 

ι. Λογοθεραπείας του Τ.Ε.Ι. Πάτρας (αριθμ.πρακτ. 
1/8.1.2004 Γενικής Συνέλευσης του Τμήματος. 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά τη δεύτερη (20.12.2005) 
συνεδρίασή του, καθορίζουμε: 

Το Περιεχόμενο Σπουδών των παρακάτω τμημάτων 
των Τ.Ε.Ι. Πειραιά και Πάτρας: 

1. Τμήμα Αυτοματισμού του Τ.Ε.Ι. Πειραιά 
Το περιεχόμενο σπουδών του Τμήματος καλύπτει το 
γνωστικό αντικείμενο των συστημάτων αυτομάτου ελέγ¬ 
χου στις γενικές τους αρχές λειτουργίας αλλά και στην 
εφαρμογή των αρχών αυτών σε πρακτικά συστήματα 





6922 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κάθε τεχνολογίας, όπως: ηλεκτρικά, ηλεκτρονικά, υδραυ¬ 
λικά, πνευματικά, μηχανολογικά, χημικά, βιολογικά. 

Το Τμήμα έχει ως αποστολή την εκπαίδευση πτυ- 
χιούχων με εμπεριστατωμένη κατάρτιση στο γνωστι¬ 
κό αντικείμενο του αυτομάτου ελέγχου. Ταυτόχρονα 
σκοπεύει στην καλλιέργεια ατόμων με υψηλό επίπεδο 
γενικότερων τεχνικών γνώσεων και δημιουργικής προ¬ 
σωπικότητας. 

Με την ολοκλήρωση των σπουδών του, ο πτυχιούχος 
του Τμήματος διαθέτει τις κατάλληλες επιστημονικές 
και τεχνικές γνώσεις, καθώς και τις πρακτικές δεξιότη¬ 
τες εφαρμογής των γνώσεων αυτών, ώστε να μπορεί να 
δραστηριοποιηθεί επαγγελματικά σε όλους τους τομείς 
του γνωστικού αντικειμένου του Τμήματος. 

Στο πρόγραμμα σπουδών του Τμήματος περιλαμβά¬ 
νονται: 

- Μαθήματα γενικής υποδομής, όπως Μαθηματικά, 
Φυσική, Προγραμματισμό Η/Υ, και Ξένη γλώσσα. 

- Μαθήματα ειδικής υποδομής, όπως Ηλεκτροτεχνία, 
Τεχνικό σχέδιο, Ηλεκτρονική σχεδίαση, Εφαρμοσμένη 
μηχανολογία. 

- Μαθήματα ειδικότητος, όπως Συστήματα Αυτομάτου 
Ελέγχου, Ψηφιακά ΣΑΕ, Υδραυλικά-Πνευματικά συστή¬ 
ματα, Έλεγχος κίνησης, Ρομποτική. 

- Μαθήματα διοίκησης, οικονομίας, νομοθεσίας και αν¬ 
θρωπιστικών σπουδών (Δ.Ο.Ν.Α), όπως Ασφάλεια Εργα¬ 
σίας και Προστασία Περιβάλλοντος, Τεχνική Νομοθεσία, 
Διαχείριση Συστημάτων και Ιστορία των Αυτομάτων. 

Το τελευταίο εξάμηνο περιλαμβάνει Πρακτική Άσκηση 
σε χώρους επαγγελματικής απασχόλησης όπως επίσης 
και την εκπόνηση Πτυχιακής Εργασίας. 

Η Πρακτική Άσκηση έχει σκοπό την απόκτηση πραγμα¬ 
τικής εμπειρίας σε χώρους δουλειάς, όπως παραγωγικές 
μονάδες του αγροτικού ή, συχνότερα, του βιομηχανικού 
τομέα ή γραφεία τριτογενούς τομέα. 

Η Πτυχιακή Εργασία δίνει τη δυνατότητα στο σπου¬ 
δαστή να αποκτήσει την εμπειρία μιας ολοκληρωμένης 
μελέτης σε βάθος, που σχετίζεται με ένα θέμα της ειδι¬ 
κότητας και μπορεί να είναι θεωρητική, ή πειραματική 
εργασία, ή σύνθεση και των δύο. 

2. Τμήμα Ηλεκτρονικής του Τ.Ε.Ι. Πειραιά 

Το περιεχόμενο σπουδών του Τμήματος καλύπτει το 
γνωστικό αντικείμενο της Ηλεκτρονικής καθώς και τις 
εφαρμογές της σε διατάξεις και συστήματα κάθε είδους 
που περιέχουν ηλεκτρονικά στοιχεία. Ενδεικτικά ανα- 
φέρονται τα πεδία των ηλεκτρονικών συστημάτων, των 
τηλεπικοινωνιών, των βιομηχανικών ηλεκτρονικών και 
αυτοματισμών, της πληροφορικής και των δικτύων Η/Υ. 

Αποστολή του Τμήματος είναι κατ’ αρχήν η παροχή 
σύγχρονης και υψηλού επιπέδου εκπαίδευσης στον το¬ 
μέα της Ηλεκτρονικής και των εφαρμογών της. 

Επίσης αποστολή του Τμήματος είναι η συστηματική 
υποστήριξη και ανάπτυξη ερευνητικής δραστηριότη¬ 
τας, με στόχο την προαγωγή της επιστήμης και της 
τεχνολογίας στον τομέα της Ηλεκτρονικής και των 
εφαρμογών της. 

Τέλος αποστολή του Τμήματος είναι η οργανωμένη 
διασύνδεση και αλληλεπίδραση με τις μονάδες παρα¬ 
γωγής ή/και παροχής υπηρεσιών στο αντικείμενο και 
τους συναφείς επαγγελματικούς φορείς, με στόχο την 
διαρκή βελτίωση των προγραμμάτων σπουδών και τη 
δια βίου εκπαίδευση, ώστε να διασφαλίζεται η θέση των 
αποφοίτων στην σύγχρονη αγορά εργασίας. 


Με την ολοκλήρωση των σπουδών του ο απόφοιτος 
του Τμήματος, διαθέτει τις γνώσεις και την πρακτική 
εμπειρία ώστε να μπορεί επιτυχώς να δραστηριοποι¬ 
ηθεί είτε αυτοδύναμα είτε σε συνεργασία με άλλους 
επιστήμονες και τεχνολόγους σε όλους τους τομείς του 
γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια και επισκέψεις σε 
χώρους παραγωγής. 

Ειδικότερα το πρόγραμμα σπουδών του Τμήματος 
δομείται ως εξής: 

Τα πρώτα εξάμηνα σπουδών περιλαμβάνουν μαθήματα 
γενικής υποδομής όπως Μαθηματικά, Φυσική και Προ¬ 
γραμματισμός Η/Υ, καθώς και μαθήματα ειδικής υπο¬ 
δομής όπως Ηλεκτρικά και Ηλεκτρονικά Κυκλώματα, 
Αναλογικά και Ψηφιακά Ηλεκτρονικά, Θεωρία Κυκλω¬ 
μάτων και Σημάτων. 

Στα επόμενα εξάμηνα ολοκληρώνονται τα μαθήματα 
ειδικής υποδομής και εισάγονται τα μαθήματα ειδικό- 
τητος, όπως Αρχιτεκτονική και Οργάνωση Μικροϋπο¬ 
λογιστών, Ηλεκτρονικά Ισχύος, Ηλεκτρονικά Φίλτρα, 
Ηλεκτρονικά Κυκλώματα ΒΡ, Τηλεπικοινωνίες, Σ.Α.Ε., 
Γραμμές Μεταφοράς. 

Στα τελευταία εξάμηνα σπουδών περιλαμβάνονται 
μαθήματα ειδικότητας που δίνουν στους σπουδαστές τη 
δυνατότητα εμβάθυνσης σε σύγχρονους τομείς όπως: 
Τηλεπικοινωνιακά συστήματα, Συμπίεση και Κωδικοποί¬ 
ηση δεδομένων, Ραδιοζεύξεις-Ραντάρ, Μικροκύματα, Κε¬ 
ραίες, Οπτικές/Κινητές Επικοινωνίες, Τηλεπικοινωνιακά 
Δίκτυα, Δίκτυα Η/Υ, Διαδίκτυο και Υπηρεσίες, Ανάπτυξη 
δικτυακών εφαρμογών. 

Στο πρόγραμμα σπουδών υπάρχουν και μαθήματα 
διοίκησης - οικονομίας - νομοθεσίας - ανθρωπιστικών 
σπουδών (Δ.Ο.Ν.Α) με σκοπό την ευρύτερη καλλιέργεια, 
ενημέρωση και ένταξη των σπουδαστών στο σύγχρονο 
κοινωνικό και επαγγελματικό περιβάλλον. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας κατά τη διάρκεια της οποίας μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η Πτυχιακή Εργασία έχει μελετητικό, αναπτυξιακό ή 
εφαρμοσμένο ερευνητικό χαρακτήρα, και εξασφαλίζει 
την εμβάθυνση του τελειόφοιτου σε ένα σοβαρό και 
επίκαιρο θέμα εφαρμοσμένης έρευνας στην ειδικότητα 
των σπουδών του. 

Η Πρακτική Άσκηση στο επάγγελμα πραγματοποιεί¬ 
ται σε επιλεγμένες επιχειρήσεις, είναι καθοδηγούμε¬ 
νη, αξιολογούμενη και παρέχει στους σπουδαστές τη 
δυνατότητα να εργασθούν σε πραγματικό εργασιακό 
περιβάλλον, συμμετέχοντας στις δραστηριότητες του 
φορέα υποδοχής, υπό την καθοδήγηση και επίβλεψη 
των στελεχών του. 

3. Τμήμα Ηλεκτρονικών Υπολογιστικών Συστημάτων 
του Τ.Ε.Ι. Πειραιά 

Οι σπουδές στο Τμήμα καλύπτουν τα γνωστικά 
αντικείμενα που σχετίζονται με την Επιστήμη και τις 
Τεχνολογίες των Ηλεκτρονικών Υπολογιστών (Η/Υ) 
(δοΐΙνναΐ'θ-Ηαΐ'άνναΐ'θ) καθώς και τις τεχνικές εφαρμογών 
των Ηλεκτρονικών Υπολογιστικών Συστημάτων που υπο¬ 
στηρίζουν τις επικοινωνίες, την βιομηχανία, την ιατρική, 
την οικονομία και την εκπαίδευση. 

Αποστολή του Τμήματος είναι η εκπαίδευση των 
σπουδαστών με έμφαση στη δημιουργία κατάλληλης 
υποδομής, ώστε αυτοί να έχουν τη δυνατότητα να προ¬ 
σαρμόζονται στο διαρκώς μεταβαλλόμενο πεδίο των 
επιστημονικών και τεχνολογικών εξελίξεων, όπως και 
να μπορούν να απασχοληθούν σε όλους τους τομείς 
του γνωστικού αντικειμένου του Τμήματος. 

Κατά τα πρώτα εξάμηνα οι σπουδές περιλαμβάνουν 
θεωρητική διδασκαλία, ασκήσεις πράξης, εργαστηρι¬ 
ακές ασκήσεις, σεμινάρια και επισκέψεις σε χώρους 
παραγωγής. 

Στο πρόγραμμα του Τμήματος περιλαμβάνονται μα¬ 
θήματα: 

- Γενικής υποδομής, όπως: Μαθηματικά, Φυσική, Θεω¬ 
ρία Κυκλωμάτων, Ηλεκτρονικά. 

- Ειδικής υποδομής, όπως: Δομημένος Προγραμμα¬ 
τισμός, ΣΑΕ, μικροηλεκτρονική, Ψηφιακά Κυκλώματα, 
μικροεπεξεργαστές, Τηλεπικοινωνίες, ΨΕΣ, Βάσεις Δε¬ 
δομένων. 

- Ειδικότητας, όπως: Λειτουργικά Συστήματα, Τεχνο¬ 
λογία Λογισμικού, Δίκτυα, \/Ι_3Ι σχεδίαση, Ρομποτική. 

- Επιλογής υποχρεωτικά, όπως: Κατανεμημένα Πληρο¬ 
φοριακά Συστήματα, Ασφάλεια και Διαχείριση Δικτύων, 
Μεταγλωττιστές, Επεξεργασία Εικόνας, Ευφυή Συστή¬ 
ματα, Πληροφοριακά Περιβαλλοντολογικά Συστήματα, 
Συστήματα Πραγματικού Χρόνου. 

- Ειδικής κατηγορίας που ανήκουν στους τομείς της 
διοίκησης, οικονομίας, νομοθεσίας και ανθρωπιστικών 
σπουδών (Δ.Ο.Ν.Α), όπως: Διοίκηση Επιχειρήσεων, Οικο¬ 
νομοτεχνική Μελέτη, Ασφάλεια και Υγιεινή Εργασίας, 
Πληροφορική και Κοινωνία. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η Πτυχιακή Εργασία εξασφαλίζει την εμβάθυνση του 
τελειόφοιτου του Τμήματος σε ένα σοβαρό επίκαιρο 
θέμα εφαρμοσμένης έρευνας ή σε αντικείμενο που έχει 
άμεση σχέση με την ειδικότητα των σπουδών. 

Η Πρακτική Άσκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τμήματος. 

4. Τμήμα Κλωστοϋφαντουργίας του Τ.Ε.Ι. Πειραιά 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της εφαρμογής των φυσικών επι¬ 
στημών στη μηχανική και χημική επεξεργασία φυσικών, 
τεχνητών και συνθετικών ινών για την παραγωγή κλω¬ 
στοϋφαντουργικών προϊόντων. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Οι πτυχιούχοι με την ολοκλήρωση των σπουδών τους 
αποκτούν τις απαραίτητες επιστημονικές και τεχνολο¬ 
γικές γνώσεις ώστε να δραστηριοποιούνται επαγγελμα¬ 
τικά σε όλους τους τομείς του γνωστικού αντικειμένου 
του Τ μήματος. 

Κατά την διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις, σεμινάρια, επισκέψεις σε χώρους παραγω¬ 
γής και εκπόνηση ατομικών και ομαδικών εργασιών. 
Ιδιαίτερη έμφαση δίνεται στην ανάπτυξη προσωπικών 


πρωτοβουλιών και ικανοτήτων επίλυσης προβλημάτων 
του σπουδαστή. 

Στο πρόγραμμα σπουδών του Τμήματος περιλαμβάνο¬ 
νται μεταξύ άλλων μαθήματα γενικής υποδομής όπως 
Μαθηματικά, Φυσική, Χημεία, Μηχανική, Πληροφορική, 
Συστήματα αυτομάτου ελέγχου και εισαγωγικά μαθή¬ 
ματα Γ ενικής Κλωστοϋφαντουργίας. 

Στα μαθήματα ειδικότητας περιλαμβάνονται η επιστή¬ 
μη και η τεχνολογία νηματοποίησης, υφασματοποίησης, 
βαφής-εξευγενισμού καθώς και η τεχνολογία παραγω¬ 
γής ετοίμου ενδύματος. 

Τέλος, ιδιαίτερη κατηγορία μαθημάτων αποτελούν τα 
γνωστικά αντικείμενα Μάρκετινγκ, Οργάνωση - Διοίκη¬ 
ση επιχειρήσεων, Νομοθεσία - Κανονισμοί και Ασφά¬ 
λεια Εργασίας - Προστασία περιβάλλοντος, τα οποία 
κρίνονται απαραίτητα εφόδια των στελεχών για την 
απρόσκοπτη λειτουργία μιας σύγχρονης κλωστοϋφα¬ 
ντουργικής επιχείρησης. 

Το τελευταίο εξάμηνο σπουδών περιλαμβάνει την Πρα¬ 
κτική Ασκηση στο επάγγελμα με σκοπό την εμπέδωση 
των γνώσεων που αποκτήθηκαν κατά την διάρκεια των 
σπουδών και την εκπόνηση της Πτυχιακής Εργασίας που 
εξασφαλίζει την εμβάθυνση του τελειόφοιτου του Τμή¬ 
ματος σε ένα επίκαιρο θέμα εφαρμοσμένης έρευνας ή 
αντικείμενο σχετικό με την ειδικότητα των σπουδών. 

5. Τμήμα Μηχανολογίας του Τ.Ε.Ι. Πειραιά 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής και εξέλιξης της 
Επιστήμης της Μηχανολογίας, που αφορά στη μελέτη, 
σχεδίαση, ανάπτυξη, κατασκευή, λειτουργία, συντήρηση 
μηχανών, συσκευών και εγκαταστάσεων παραγωγής 
καθώς και συστημάτων παραγωγής και διαχείρισης 
ενέργειας, με γνώμονα την οικονομία, το σεβασμό στο 
περιβάλλον και την κοινωνική αποδοχή. 

Αποστολή του Τμήματος είναι κατ’ αρχήν η παροχή 
σύγχρονης και υψηλού επιπέδου εκπαίδευσης στον το¬ 
μέα της Μηχανολογίας και των εφαρμογών της. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητες, έτσι ώστε να 
μπορούν να απασχοληθούν σε όλους τους τομείς του 
γνωστικού αντικειμένου του Τμήματος. 

Το Τμήμα διαθέτει δύο τομείς, τον Ενεργειακό και τον 
Κατασκευαστικό. Κατά τη διάρκεια των πρώτων εξαμή¬ 
νων οι σπουδές περιλαμβάνουν θεωρητική διδασκαλία, 
ασκήσεις πράξης, εργαστηριακές ασκήσεις, σεμινάρια, 
επισκέψεις σε χώρους παραγωγής και εκπόνηση εργα¬ 
σιών με έμφαση στη μελέτη εφαρμογής των γνώσεων 
που αποκτήθηκαν κατά τη διάρκεια της εκπαιδευτικής 
διδασκαλίας. 

Στο πρόγραμμα σπουδών του Τμήματος περιλαμβά¬ 
νονται υποχρεωτικά μαθήματα που προσφέρουν τις 
βασικές γνώσεις, όπως είναι τα Μαθηματικά, η Φυσική, 
η Μηχανική, η Αντοχή των Υλικών, η Μηχανική Ρευ¬ 
στών, η Θερμοδυναμική, η Μετάδοση Θερμότητας, ο 
Προγραμματισμός Η/Υ, η Ηλεκτροτεχνία, το Μηχανο¬ 
λογικό Σχέδιο, τα Στοιχεία Μηχανών και τα οποία δι¬ 
δάσκονται σε έκταση και βάθος κατάλληλου επιπέδου 
για την κατανόηση των τεχνολογικών δραστηριοτήτων 
και εφαρμογών που σχετίζονται με το αντικείμενο της 
Επιστήμης της Μηχανολογίας. 

Εκτός των παραπάνω μαθημάτων που αποτελούν τον 
κορμό του Τμήματος, διδάσκονται μαθήματα υποχρεωτι- 

κά ανάλογα με τον τομέα (Ενεργειακό-Κατασκευαστικό), 
καθώς και κατ’επιλογήν υποχρεωτικά μαθήματα. 

Τέλος στα πλαίσια ολοκλήρωσης των σπουδών του 
ο σπουδαστής του Τμήματος έχει υποχρέωση να πα¬ 
ρακολουθήσει επιτυχώς μαθήματα που σχετίζονται με 
το Περιβάλλον, την Ασφάλεια Εργασίας, την Οργάνωση 
και Διοίκηση Επιχειρήσεων. 

Το τελευταίο εξάμηνο περιλαμβάνει Πρακτική Άσκηση 
των σπουδών, καθώς επίσης και την εκπόνηση Πτυχι¬ 
ακής Εργασίας. 

Η Πρακτική Άσκηση πραγματοποιείται σε χώρους 
παραγωγής, γραφεία μελετών και εμπορικές εταιρείες 
που σχετίζονται με την ειδικότητα και έχει σαν σκοπό 
την εμπέδωση και διεύρυνση των γνώσεων των προη¬ 
γούμενων εξαμήνων. 

Η Πτυχιακή Εργασία δίνει τη δυνατότητα στο σπου¬ 
δαστή να αποκτήσει την εμπειρία μιας ολοκληρωμένης 
μελέτης, που σχετίζεται με ένα θέμα της ειδικότητας 
και μπορεί να είναι θεωρητικού ή πειραματικού ή συν¬ 
δυασμός αυτών. 

6. Τμήμα Πολιτικών Δομικών Έργων του Τ.Ε.Ι. Πει¬ 
ραιά 

Το περιεχόμενο σπουδών του Τμήματος καλύπτει το 
γνωστικό αντικείμενο εφαρμογής του Τεχνολογικού, Οι¬ 
κονομικού, Διαδικαστικού, Θεσμικού και δεοντολογικού 
πλαισίου, στο σχεδίασμά, την οργάνωση, τον έλεγχο 
και την διαχείριση περιβάλλοντος, των συστημάτων 
παραγωγής και εκμετάλλευσης οικοδομικών έργων, πε- 
ριλαμβανομένων της αρχιτεκτονικής διάπλασης, των 
οικοδομικών λεπτομερειών, του υπολογισμού και του 
σχεδιασμού φέροντος οργανισμού, της παθολογίας των 
κατασκευών, της τεχνολογίας των οικοδομικών υλικών 
και της ενσωμάτωσής τους στα οικοδομικά έργα. Τέ¬ 
λος την αξιοποίηση της οικοδομήσιμης γης μέσα στα 
παραπάνω πλαίσια. 

Αποστολή του Τμήματος είναι η παροχή γενικών και 
εξειδικευμένων γνώσεων στον επιστημονικό χώρο των 
Δομικών Έργων. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητα, ώστε να απα¬ 
σχολούνται σε όλους τους τομείς του γνωστικού αντι¬ 
κειμένου του Τμήματος, είτε ως αυτοαπασχολούμενοι, 
είτε ως υπεύθυνοι ή στελέχη σχετικών επιχειρήσεων, 
οργανισμών και υπηρεσιών. 

Κατά τα πρώτα εξάμηνα, οι σπουδές περιλαμβάνουν 
θεωρητική διδασκαλία, εργαστηριακές ασκήσεις, φρο¬ 
ντιστήρια, σεμινάρια, επισκέψεις σε χώρους παραγωγής 
και εκπόνηση εργασιών, καθώς και κάθε άλλου είδους 
εκπαιδευτική δραστηριότητα που τυχόν θα προκύψει 
από την εξέλιξη της εκπαιδευτικής τεχνολογίας. Τ ο τε¬ 
λευταίο εξάμηνο σπουδών περιλαμβάνει την Πρακτική 
Άσκηση στο επάγγελμα και την εκπόνηση Πτυχιακής 
Εργασίας, που εξασφαλίζει την εμβάθυνση του τελειό¬ 
φοιτου του Τμήματος σε ένα σοβαρό θέμα εφαρμογής ή 
εφαρμοσμένης έρευνας σε αντικείμενα της ειδικότητας 
του Τ μήματος. 

Ειδικότερα η Πρακτική Άσκηση πραγματοποιείται σε 
χώρους εργασίας της ειδικότητας με σκοπό την εμπέ¬ 
δωση των γνώσεων των προηγουμένων εξαμήνων, την 
παροχή δυνατοτήτων ανάπτυξης πρωτοβουλιών, την 
δυνατότητα ανάπτυξης ικανοτήτων επίλυσης προβλη¬ 
μάτων, την απόκτηση εμπειρίας από την άσκηση του 


επαγγέλματος και την εξοικείωση με την ομαδική ερ¬ 
γασία. 

Η Πτυχιακή Εργασία πριν από τη λήψη του πτυχίου 
δίνει τη δυνατότητα στο σπουδαστή να εμβαθύνει σε 
μια περιοχή ενός μαθήματος, είτε με πειραματική, είτε 
με συνθετική εργασία και με κατάλληλη βιβλιογραφική 
υποστήριξη με έμφαση στην ανάπτυξη των προσωπικών 
ικανοτήτων και ενδιαφερόντων του σπουδαστή. 

7. Τμήμα Ηλεκτρολογίας του Τ.Ε.Ι. Πάτρας 

Το περιεχόμενο σπουδών του Τμήματος καλύπτει τα 
γνωστικά αντικείμενα της εφαρμογής της Επιστήμης 
και Τεχνολογίας της Ηλεκτρολογίας, με έμφαση στα 
ηλεκτρολογικά, ηλεκτρικά ενεργειακά συστήματα και 
εγκαταστάσεις, τους αυτοματισμούς, τα ηλεκτρονικά 
και πληροφοριακά συστήματα, τα συστήματα μετρήσε¬ 
ων και επεξεργασίας δεδομένων, τα συστήματα ηλε¬ 
κτρικών μέσων μεταφοράς τα δίκτυα και τα συστήματα 
επικοινωνιών. 

Το Τμήμα έχει ως αποστολή την παροχή υψηλού επι¬ 
πέδου τεχνολογικής παιδείας στους αποφοίτους του 
στην Επιστήμη της Ηλεκτρολογίας. Η αποστολή επι¬ 
τυγχάνεται με την ανάπτυξη ποικίλων εκπαιδευτικών 
και ερευνητικών δραστηριοτήτων, με την συστηματική 
βελτίωση των υποδομών και με την διεύρυνση των αν¬ 
θρώπινων πόρων. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις, ικανότητες και δεξιότητες, 
ώστε να δραστηριοποιούνται επαγγελματικά σε όλους 
τους τομείς του γνωστικού αντικειμένου του Τμήμα¬ 
τος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία ασκήσεις πρά¬ 
ξεις, εργαστηριακές και φροντιστηριακές ασκήσεις, σε¬ 
μινάρια και εκπόνηση μελετών καθώς και εκπαιδευτικές 
επισκέψεις σε χώρους παραγωγής και εφαρμογής. 

Τα μαθήματα του προγράμματος σπουδών περιλαμ¬ 
βάνουν: 

- Μαθήματα γενικής υποδομής (Μαθηματικά, Φυσική, 
Ηλεκτροτεχνία, Εισαγωγή στη χρήση Η/Υ). 

- Μαθήματα ειδικής υποδομής (Ηλεκτρικές Μετρήσεις, 
Ηλεκτρονικά, Ηλεκτρικές Μηχανές, Ψηφιακά Συστήματα, 
Ανάλυση Σημάτων, Εξομοίωση Κυκλωμάτων με Η/Υ, Πα¬ 
ραγωγή Ηλεκτρικής Ενέργειας, Μικροϋπολογιστές). 

- Μαθήματα ειδικότητας(Γενικές Αρχές Επικοινωνιών, 
ΕΗΕ και Αυτοματισμοί, Ηλεκτρονικά Ισχύος και Βιομη¬ 
χανικά Ηλεκτρονικά, Σ.Α.Ε., Ψηφιακή Σχεδίαση, Μικροϋ¬ 
πολογιστές, Ηλεκτρικά Κινητήρια Συστήματα, Ψηφιακή 
Επεξεργασία Σημάτων, Μεταφορά και Διανομή Ηλεκτρι¬ 
κής Ενέργειας, Δίκτυα Ελέγχου). 

- Μαθήματα διοίκησης, οικονομίας, νομικών και αν¬ 
θρωπιστικών σπουδών(Ελεγχος Ρύπανσης και Προστα¬ 
σία Περιβάλλοντος, Τεχνική Νομοθεσία, Ασφάλεια και 
Υγιεινή Εργαζομένων- Εργονομία, Διαχείριση Ολικής 
Ποιότητας, Διαχείριση και Διοίκηση Έργων). 

- Επιλεγόμενα μαθήματα όπως, Ευφυής Έλεγχος Συ¬ 
στημάτων, Αισθητήρια και Τεχνολογία, Ηλεκτροτεχνικές 
Εφαρμογές, Ειδικά Θέματα Τεχνολογίας τηλεπικοινωνι¬ 
ών, Τεχνολογία Υψηλών Τάσεων, Φωτοτεχνία, Σχεδίαση 
και Ανάλυση Ηλεκτρολογικών Κυκλωμάτων και Εγκα¬ 
ταστάσεων με Η/Υ. 

Το πρόγραμμα σπουδών περιλαμβάνει επίσης την 
εκπόνηση Πτυχιακής Εργασίας και την Πρακτική Ασκη- 

ση στο επάγγελμα κατά το τελευταίο εξάμηνο, που 
εξασφαλίζουν την εμβάθυνση σε θέματα τεχνολογικής 
εφαρμογής, εφαρμοσμένης έρευνας και ανάπτυξης, ολο¬ 
κλήρωσης τεχνολογιών και γενικότερα σε αντικείμενα 
που έχουν άμεση σχέση με την ειδικότητα των σπουδών 
και την επαγγελματική προοπτική των πτυχιούχων. 

8. Τμήμα Πολιτικών Έργων Υποδομής του Τ.Ε.Ι. Πά¬ 
τρας 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής των τεχνικών επι¬ 
στημών στη μελέτη, επίβλεψη και κατασκευή τεχνικών 
έργων υποδομής, που περιλαμβάνουν: έργα οδοποιίας, 
υδραυλικά, γεωτεχνικά, τοπογραφικά και άλλα. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες εξειδικευμέ- 
νες επιστημονικές, τεχνολογικές, τεχνικές γνώσεις και 
ικανότητες ώστε να δραστηριοποιούνται επαγγελματικά 
και να ασχολούνται αυτοδύναμα είτε σε συνεργασία με 
άλλους επιστήμονες, στον ιδιωτικό και δημόσιο τομέα 
με τη μελέτη, έρευνα και εφαρμογή της τεχνολογίας 
πάνω σε σύγχρονους και ειδικούς τομείς έργων και 
εργασιών του γνωστικού αντικειμένου του Τμήματος. 

Κατά τη διάρκεια των σπουδών διδάσκονται θεω¬ 
ρητικά μαθήματα, ασκήσεις πράξης και εργαστηριακά 
μαθήματα. Τα μαθήματα διακρίνονται στις εξής κατη¬ 
γορίες: 

- Μαθήματα γενικής υποδομής(Μαθηματικά, Τεχνική 
Φυσική, Στατική, Προγραμματισμός Η/Υ). 

- Μαθήματα ειδικής υποδομής(Αντοχή Υλικών, Εδα- 
φομηχανική, Τοπογραφία, Υδραυλική). Ορισμένα από 
τα μαθήματα ειδικής υποδομής στα τελευταία εξάμηνα 
σπουδών χαρακτηρίζονται ως κατ' επιλογήν υποχρεωτι¬ 
κά και δίνουν τη δυνατότητα επιλογής στο σπουδαστή 
ώστε να διαμορφώσει ένα εξατομικευμένο πρόγραμμα 
σπουδών της αρεσκείας του ανάλογα με την κλίση και 
τις προτιμήσεις του. 

- Μαθήματα ειδικότητας (Οδοποιία, Γεφυροποίΐα, Σει¬ 
σμική Τεχνολογία, Λιμενικά Έργα). 

- Μαθήματα διοίκησης, οικονομίας, νομοθεσίας και 
ανθρωπιστικών σπουδών(Στοιχεία Οικονομίας, Τεχνο¬ 
λογία και Πολιτισμός). 

- Προαιρετικά μαθήματα(Γεωγραφικά Συστήματα Πλη¬ 
ροφοριών, Κόστος Κατασκευών και Προϋπολογισμός, 
Ρύπανση- Προστασία Περιβάλλοντος, Προηγμένος Σχε- 
διασμός με Η/Υ). 

Το τελευταίο εξάμηνο σπουδών περιλαμβάνει Πρακτι¬ 
κή Ασκηση στο επάγγελμα καθώς και εκπόνηση Πτυ¬ 
χιακής Εργασίας. 

Η Πρακτική Ασκηση είναι εποπτευόμενη, καθοδηγού¬ 
μενη και αξιολογούμενη και υλοποιείται σε χώρους 
εργασίας όπου γίνεται πρακτική εφαρμογή των γνώ¬ 
σεων που αποκτήθηκαν κατά τα προηγούμενα εξάμηνα 
σπουδών. 

Η Πτυχιακή Εργασία πριν από τη λήψη του πτυχίου 
δίνει τη δυνατότητα στο σπουδαστή να αποκτήσει την 
εμπειρία μελέτης σε βάθος ενός αντικειμένου της ει¬ 
δικότητας με πειραματική ή αναλυτική εργασία και με 
κατάλληλη βιβλιογραφική επισκόπηση και να αναδείξει 
τις προσωπικές συνθετικές του ικανότητες. 


9. Τμήμα Κοινωνικής Εργασίας του Τ.Ε.Ι. Πάτρας 

Το περιεχόμενο σπουδών του Τμήματος καλύπτει το 
γνωστικό αντικείμενο της Επιστήμης της Κοινωνικής 
Εργασίας και της Κοινωνικής Πολιτικής Πρόνοιας με 
έμφαση στις εφαρμογές της Κοινωνικής Εργασίας στις 
Κοινωνικές Υπηρεσίες, τόσο του δημοσίου όσο και του 
ιδιωτικού τομέα. 

Το Τμήμα έχει ως αποστολή την εκπαίδευση Κοι¬ 
νωνικών Λειτουργών υψηλού επιπέδου παρέχοντας 
σύγχρονες γνώσεις που θα τους διασφαλίσουν επι¬ 
τυχή επιστημονική και επαγγελματική δραστηριότητα 
στο πλαίσιο των μεταβαλλόμενων κοινωνικών ανα¬ 
γκών της ραγδαία αναπτυσσόμενης επιστήμης και 
τεχνολογίας. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες, ώστε να μπο¬ 
ρεί να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος. 

Σε όλα τα εξάμηνα σπουδών, εκτός του τελευταίου, οι 
σπουδές περιλαμβάνουν θεωρητική διδασκαλία, εργα¬ 
στηριακές ασκήσεις, εκπόνηση μελετών και εκπαιδευτι¬ 
κές επισκέψεις σε κοινωνικές υπηρεσίες, προγράμματα 
και εξειδικευμένους φορείς πρόνοιας. 

Στα πρώτα εξάμηνα σπουδών περιλαμβάνονται με¬ 
ταξύ άλλων, μαθήματα γενικής υποδομής κοινωνικών 
και ανθρωπιστικών επιστημών καθώς και εισαγωγικά 
μαθήματα. 

Ακολουθούν μαθήματα ειδικής υποδομής-κορμού, τα 
οποία αποτελούν την βάση της Επιστήμης της Κοινω¬ 
νικής Εργασίας. Ακολουθούν στα επόμενα εξάμηνα τα 
μαθήματα ειδικότητας που συνιστούν την φύση και τον 
προορισμό του Τμήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Ασκηση των σπουδαστών στο επάγγελμα 
και την εκπόνηση της Πτυχιακής Εργασίας, η οποία εξα¬ 
σφαλίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας, άμεσης κατά κύριο 
λόγο σχέσης με την ειδικότητα των σπουδών. 

10. Τμήμα Λογοθεραπείας του Τ.Ε.Ι. Πάτρας 

Το περιεχόμενο σπουδών του Τμήματος καλύπτει το 
γνωστικό αντικείμενο της πρόληψης, διάγνωσης, θερα¬ 
πείας και επιστημονικής έρευνας των διαταραχών της 
ανθρώπινης επικοινωνίας (λόγου, ομιλίας και φωνής) 
καθώς και των καταποτικών κινήσεων του στοματο- 
φάρυγγα. 

Το Τμήμα Λογοθεραπείας έχει σκοπό την επίτευξη 
των παρακάτω στόχων: 

- Την εκπαίδευση των σπουδαστών επί της εφαρμογής 
των βιολογικών και φυσικών επιστημών για την αξιο¬ 
λόγηση της ανθρώπινης επικοινωνίας (λόγου, ομιλίας 
και φωνής) και των καταποτικών κινήσεων του στο- 
ματοφάρυγγα καθώς και την πρόληψη, θεραπεία και 
επιστημονική έρευνα των διαταραχών που συνδέονται 
με αυτά. 

- Την παροχή υπηρεσιών πρόληψης, διάγνωσης και 
αντιμετώπισης διαταραχών που παρουσιάζονται σε 
παιδιά και σε ενήλικες, σε σχολεία, νηπιαγωγεία, νο¬ 
σοκομεία και λοιπά ιδρύματα όπως και στην Κλινική 
Λογοθεραπείας του Τμήματος. 

- Την επιστημονική έρευνα επί θεμάτων που αφορούν 
τον λόγο, φωνή, ομιλία καθώς και τις διαταραχές αυτών, 
με ιδιαίτερη έμφαση στην ελληνική γλώσσα. 

(Ο όρος λόγος χρησιμοποιείται ως συνώνυμος του 
όρου γλώσσα, προς αποφυγή σύγχυσης με τη γλώσσα 
ως οργάνου της άρθρωσης). 

Μετά την ολοκλήρωση των σπουδών τους οι πτυχι- 
ούχοι του Τμήματος αποκτούν τις απαραίτητες επιστη¬ 
μονικές και τεχνολογικές γνώσεις και ικανότητες, ώστε 
να δραστηριοποιούνται επαγγελματικά σε όλους τους 
τομείς του γνωστικού αντικειμένου του Τμήματος. 

Στα πρώτα εξάμηνα σπουδών προσφέρονται κυρίως 
μαθήματα γενικής υποδομής από τους κλάδους της 
Γλωσσολογίας, Ιατρικής και Ψυχολογίας. 

Στα επόμενα εξάμηνα προσφέρονται κυρίως μαθή¬ 
ματα ειδικότητας, όπως Αποκαταστατική Ακοολογία, 
Διαταραχές της Ροής της Ομιλίας, Κρανιοπροσωπικές 
Ανωμαλίες, Διαταραχές της Κατάποσης-Δυσφαγία, 
Αφασίες και συναφείς Διαταραχές, Νευρογενείς Κινη¬ 
τικές Διαταραχές της Ομιλίας. 

Προσφέρονται επίσης μαθήματα στατιστικής και νέων 
τεχνολογιών ενώ μια ιδιαίτερη κατηγορία μαθημάτων 
αποτελούν τα μαθήματα διοίκησης, οικονομίας και νο¬ 
μοθεσίας καθώς και δεοντολογίας του επαγγέλματος. 

Τα μαθήματα περιλαμβάνουν θεωρητική διδασκαλία, 
ασκήσεις πράξεις, εργαστηριακές ασκήσεις, σεμινάρια 
και εκπαιδευτικές επισκέψεις σε χώρους άσκησης του 
επαγγέλματος. 

Το τελευταίο εξάμηνο των σπουδών περιλαμβάνει 
την έρευνα, γραφή και εκπόνηση της Πτυχιακής Εργα¬ 
σίας και είναι δυνατή και η καθοδήγηση της Πρακτικής 
Ασκησης. 

Το θέμα της Πτυχιακής Εργασίας απαιτείται να είναι 
πρωτότυπο, να περιλαμβάνει συστηματική ανασκόπηση 
της σύγχρονης βιβλιογραφίας με στόχο ακριβή και αξι¬ 
όπιστα αποτελέσματα και την προετοιμασία των ικανό¬ 
τερων σπουδαστών για μεταπτυχιακές σπουδές. 

Η Πρακτική Ασκηση είναι εποπτευόμενη, καθοδηγού¬ 
μενη και αξιολογούμενη και υλοποιείται σε χώρους 
εργασίας όπου γίνεται πρακτική εφαρμογή των γνώ¬ 
σεων που αποκτήθηκαν κατά τα προηγούμενα εξάμηνα 
σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθ. 40252/Γ4 (3) 

Τροποποίηση της υπ’ αριθμ. 1206/Γ4/16.6.1995 υπουργικής 
απόφασης που αφορά τα Ειδικά Τμήματα Αθλητικής 
Διευκόλυνσης (Ε.Τ.Α.Δ). 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΠΟΛΙΤΙΣΜΟΥ 

Έχοντας υπόψη: 

1. Το ν. 1566/1985 «Δομή και λειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Το ν. 75/1975 «Περί εξωσχολικού αθλητισμού». 


3. Τις διατάξεις της παρ. 6 της υπ’ αριθμ. Γ4/902/29.9.1998 
απόφασης του Υπουργού Εθνικής Παιδείας και Θρησκευ¬ 
μάτων που κυρώθηκε με νόμο (ΦΕΚ 110/27.8.1990 τ.Α'). 

4. Την υπ’ αριθμ. Γ4/1150/30.8.1994 κοινή απόφαση του 
Αναπληρωτή Υπουργού Εθνικής Παιδείας και Θρησκευ¬ 
μάτων και του Υφυπουργού Πολιτισμού αρμοδίου για 
θέματα αθλητισμού «Ειδικά Τμήματα Αθλητικής Διευ¬ 
κόλυνσης Λυκείου» (ΦΕΚ 662/1.9.1994 τ.Β'). 

5. Τα αιτήματα των Συλλόγων και Κηδεμόνων των 
μαθητών που φοιτούν στα «Ειδικά Τμήματα Αθλητικής 
Διευκόλυνσης Λυκείου» (Α' Β' τάξεις). 

6. Την 27η πράξη Κεντρικής Επιτροπής Αθλητικών Τά¬ 
ξεων (ΚΕΑΤ) Του ΥΠΕΠΘ, που συγκροτήθηκε 13.3.2006 
κοινή Απόφαση Υφυπουργών Εθνικής Παιδείας και Θρη¬ 
σκευμάτων και Πολιτισμού, αποφασίζουμε: 

Τροποποιούμε και συμπληρώνουμε το κεφάλαιο Γ' της 
υπ’ αριθμ. 1206/Γ4/16.6.2005 υπουργικής απόφασης που 
αφορά την επιλογή των μαθητών/τριών που θα φοιτή¬ 
σουν στα Ειδικά Τμήματα Αθλητικής Διευκόλυνσης(Ε. 
Τ.Α.Δ.) ως εξής: 

Συγκροτείται κατά το χρονικό διάστημα από 1.9. έως 
15.9. κάθε έτους τριμελής επιτροπή (3) αποτελούμενη 
από τους: 

1. Διευθυντή Δευτεροβάθμιας Εκπαίδευσης του Νομού 
ή Νομαρχίας. 

2. Προϊστάμενο Γ ραφείου Φυσικής Αγωγής του Νομού 
ή Νομαρχίας. 

3. Διευθυντή του Λυκείου που εδρεύει το Ειδικό Τμήμα 
Αθλητικής Διευκόλυνσης (Ε.Τ.Α.Δ) 

Χρέη Γραμματέα θα αναλαμβάνει εκπαιδευτικός Φυ¬ 
σικής Αγωγής ο οποίος θα είναι αποσπασμένος στο 
Γ ραφείο Φυσικής Αγωγής του Νομού ή Νομαρχίας. 

Η διαδικασία κατάθεσης δικαιολογητικών και επιλογής 
μαθητών/τριών Λυκείου που θα φοιτήσουν στα Ειδικά 
Τμήματα Αθλητικής Διευκόλυνσης (Ε.Τ.Α.Δ.) που πληρούν 
τις πρϋποθέσεις που αναφέροναι στην παραπάνω από¬ 
φαση γίνονται στο παραπάνω χρονικό διάστημα (με τη 
συγκρότηση της τριμελούς επιτροπής). 

Η απόφαση αυτή από την οποία δεν προκαλείται 
επιπλέον δαπάνη να δημοσιευθεί στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2006 

οι ΥΦΥΠΟΥΡΓΟΙ 
ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΓΕΩΡΓΙΟΣ ΚΑΛΟΣ ΓΕΩΡΓΙΟΣ ΟΡΦΑΝΟΣ 

-♦- 

Αριθ. Φ.12.1/26227/Β3 (4) 

Ανάκληση απόφασης κοστολόγησης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του ν. 1268/1982 (ΦΕΚ 87/τ.Α7 
16.7.1982). 

β) Του άρθρου 3 του ν. 2174/1993 (ΦΕΚ 210/τ.Α'/ 
22.12.1993). 

γ) Του άρθρου 2 παράγραφος 3 του ν. 2233/1994 (ΦΕΚ 
141/τ.Α/31.8.1994). 

δ) Του άρθρου 43 παράγραφος 9 του ν. 2413/1996 (ΦΕΚ 
124/τ. Α/17.6.1996). 

ε) Του άρθρου 3 του ν. 2454/1997 (ΦΕΚ 7/τ.Α7 
17.6.1997). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

ζ) Την υπ’ αριθμ. Φ.141/Β3/1402/1984 (ΦΕΚ 159/τ.Β/ 
20.3.1984) υπουργική απόφαση για την έκδοση και 
διακίνηση των διδακτικών βιβλίων των Α.Ε.Ι., όπως αυτή 
τροποποιήθηκε μεταγενέστερα και εφαρμόζεται μέχρι 
σήμερα. 

η) Την υπ’ αριθμ. Φ.12.1/Β3/5477/1993 (Φ.Ε.Κ. 951/Β/1993) 
υπουργική απόφαση. 

θ) Την υπ’ αριθμ. Φ.12.1/Β3/52/1995 (Φ.Ε.Κ. 3/Β/1995) 
υπουργική απόφαση. 

ι) Την υπ’ αριθμ. Φ.12.1 /Β3/1138/1996 (ΦΕΚ210/Β/1996) 
κοινή υπουργική απόφαση. 

ια) Την υπ’ αριθμ. Φ.12.1/Β3/4111/1997 (Φ.Ε.Κ. 1010/Β/1997) 
κοινή υπουργική απόφαση. 

ιβ) Την υπ’ αριθμ. Φ.12.1 /Β3/5708/1997 (ΦΕΚ 64/Β/1997) 
κοινή υπουργική απόφαση. 

ιγ) Την υπ’ αριθμ. Φ.12.1 /Β3/4984/1998 (ΦΕΚ 1102/Β/1998) 
κοινή υπουργική απόφαση. 

ιδ) Την υπ’ αριθμ. Φ. 12.1/Β3/1402/2000 (ΦΕΚ453/Β/2000) 
κοινή υπουργική απόφαση. 

ιε) Την υπ’ αριθμ. Φ.12.1/Β3/1307/2001 (ΦΕΚ 577/Β/2001) 
κοινή Υπουργική απόφαση. 

ιστ) Την υπ’ αριθμ. Φ.12.1 /Β3/2959/2001 (ΦΕΚ 1267/Β/2001) 
κοινή υπουργική απόφαση. 

ιζ) Την υπ’ αριθμ. Φ.12.1/77716/Β3/2002 (ΦΕΚ 996/Β/2002) 
κοινή υπουργική απόφαση. 

ιη) Την υπ’ αριθμ. Φ.12.1/80871/Β3/2003 (ΦΕΚ 1140/ 
Β/2003) κοινή υπουργική απόφαση. 

ιθ) Την υπ’ αριθμ. Φ.12.1/99738/Β3/2004(ΦΕΚ 1474/ 
Β/2004) κοινή υπουργική απόφαση. 

κ) Την υπ’ αριθμ. Φ.12.1/136362/Β3/2005(ΦΕΚ 1792/Β/2005) 
κοινή υπουργική απόφαση. 

κα) Την υπ’ αριθμ. ΣΤ5/35235/2004 (ΦΕΚ 583/Β/2004) 
υπουργική απόφαση «Μεταβίβαση δικαιώματος υπο¬ 
γραφής «Με εντολή Υπουργού» στο Γ ενικό Γ ραμματέα, 
στους Ειδικούς Γραμματείς και στους Προϊσταμένους 
Γενικών Διευθύνσεων, Διευθύνσεων και Τμημάτων της 
ΚΎ. του ΥΠΕΠΘ, όπως συμπληρώθηκε με την υπ’ αριθμ. 
40256/ΣΤ5/2005 (ΦΕΚ 547/Β/2005) όμοιά της. 

2. Το γεγονός ότι από τις διατάξεις της απόφα¬ 
σης αυτής δεν προκαλείται πρόσθετη δαπάνη πέραν 
αυτής που έχει ήδη προβλεφθεί στα προοίμια των 
προαναφερόμενων κοινών υπουργικών αποφάσεων, 
αποφασίζουμε: 

Ανακαλούμε την υπ’ αριθμ. Φ.12.1/58953/Β3/2004 
Υπουργική απόφαση ΦΕΚ 1147/Β/2004 ως προς το α/α 1 
σελ. 14458 των εκδόσεων ΑΓΡΑ ΕΚΔΟΣΕΙΣ ΣΤΑΥΡΟΣ Α. 
ΠΕΤΣΟΠΟΥΛΟΣ του συγγραφέα Ι_Ε ΘΟΒΒϋδΙΕΒ με τίτλο 
συγγράμματος ΚΕΙΜΕΝΑ ΠΑ ΤΗΝ ΕΛΛΑΔΑ ΦΩΤΟΓΡΑΦΙΕΣ 
ΚΑΙ ΣΧΕΔΙΑ για το ακαδημαϊκό έτος 2003-2004 λόγω 
του ότι εκ παραδρομής κοστολογήθηκε. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2006 

Με εντολή Υπουργού 
Ο Γ ενικός Γ ραμματέας 
ΑΝΔΡΕΑΣ ΚΑΡΑΜΑΝΟΣ 

-♦- 

Αριθ. 3429 (5) 

Έγκριση του έργου αξιολόγησης και ανάθεση σε κριτές 
της αξιολόγησης των προτάσεων που υπεβλήθησαν 
για την Κατηγορία Πράξεων 1.1.3α «Πρωτογενής και 
δευτερογενής πρόληψη μαθησιακών προβλημάτων 
και προβλημάτων λόγου και ομιλίας στην προσχολι- 
κή και την σχολική ηλικία για όλα τα παιδιά». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Τον Κανονισμό 2082/1993 του Συμβουλίου των Ευ¬ 
ρωπαϊκών Κοινοτήτων. 

3. Την υπ’ αριθμ. Ε (2000) 3405/28.11.2000 απόφαση 
της Επιτροπής των Ε.Κ. σχετικά με την έγκριση του 
Κοινοτικού Πλαισίου Στήριξης για τις Κοινοτικές διαρ¬ 
θρωτικές παρεμβάσεις στις περιφέρειες που υπάγονται 
στο στόχο αρ. 1 στην Ελλάδα. 

4. Τον ν. 2860/14.11.2000 ο οποίος αναφέρεται στην «Δι¬ 
αχείριση, παρακολούθηση και έλεγχο του Γ' Κοινοτικού 
Πλαισίου Στήριξης και άλλες Διατάξεις» και ειδικότερα 
το άρθρο 4 παρ. 3. 

5. Την υπ’ αριθμ. (2001) 44/16.3.2001 απόφαση της 
Επιτροπής της Ε για την έγκριση του Επιχειρησιακού 
Προγράμματος ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛΜΑ¬ 
ΤΙΚΗ ΚΑΤΑΡΤΙΣΗ (ΕΠΕΑΕΚ II) Το οποίο εντάσσεται στο 
Γ' Κοινοτικό Πλαίσιο Στήριξης για τις κοινοτικές διαρ¬ 
θρωτικές παρεμβάσεις στις περιφέρειες που υπάγονται 
στο στόχο αρ. 1 στην Ελλάδα. 

6. Την υπ’ αριθμ. (ΦΕΚ 1553/Β714.12.2000) κοινή 
υπουργική απόφαση για την «Σύσταση Ειδικής Υπηρε¬ 
σίας Διαχείρισης του Επιχειρησιακού Προγράμματος 
Εκπαίδευσης και Αρχικής Επαγγελματικής Κατάρτισης» 
καθώς και όλες τις μετέπειτα τροποποιήσεις. 

7. Την υπ’ αριθμ. ΣΤ5/35235/16.4.2004 (ΦΕΚ 583/τ.Β/ 
19.4.2004), απόφαση της Υπουργού Εθνικής Παιδείας και 
Θρησκευμάτων για τη μεταβίβαση δικαιώματος υπογρα¬ 
φής στον Ειδικό Γ ραμματέα Ενιαίου Διοικητικού Τομέα 
Διαχείρισης Προγραμμάτων Κοινοτικού Πλαισίου Στή¬ 
ριξης του ΥΠΕΠΘ. 

8. Την υπ’ αριθμ. 41773/ΣΤ5/6.5.2004 (ΦΕΚ 680/10.5.2004) 
απόφαση της Υπουργού Εθνικής Παιδείας και Θρησκευ¬ 
μάτων με θέμα «Συμπλήρωση και τροποποίηση της 
υπ’ αριθμ. 32235/ΣΤ5/16.4.2004 (ΦΕΚ 583/τ.Β/19.4.2004) 
υπουργικής απόφασης για την μεταβίβαση του δικαιώ¬ 
ματος υπογραφής «Με Εντολή Υπουργού» στον Ειδικό 
Γ ραμματέα Ενιαίου Διοικητικού Τομέα Διαχείρισης Προ¬ 
γραμμάτων Κοινοτικού Πλαισίου Στήριξης του ΥΠΕΠΘ. 

9. Την υπ’ αριθμ. 17758 (8.9.2005 ΦΕΚ 1339/τ.Β/23.9.2005). 
υπουργική απόφαση «Τροποποίηση της υπ’ αριθμ. 908/Η 
1606/17.2.1995 (ΦΕΚ 122 τ.Β) κοινή υπουργική απόφαση 
με θέμα «Σύσταση Ενιαίου Διοικητικού Τομέα Θεμάτων 

Ένωσης και Κοινοτικού Πλαισίου Στήριξης στο ΥΠΕ- 
ΠΘ» 

10. Την υπ’ αριθμ. 23869/24.11.2005 πρόσκληση εκδή¬ 
λωσης ενδιαφέροντος για την υποβολή προτάσεων 
στο πλαίσιο της πράξης 1.1.3α «Πρωτογενής και δευτε¬ 
ρογενής πρόληψη μαθησιακών προβλημάτων και προ¬ 
βλημάτων λόγου και ομιλίας στην προσχολική και την 
σχολική ηλικία για όλα τα παιδιά» της Ενέργειας 1.1.3. 
«Εγκαιρη και συστηματική ανίχνευση, αξιολόγηση και 
υποστήριξη των μαθητών με μαθησιακή προβλήματα, 
προβλήματα λόγου και ομιλίας και ειδικές εκπαιδευ¬ 
τικές ανάγκες». 

11. Το π.δ. 4/2002 (ΦΕΚ 3/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων». 

12. Τον ν. 2530/1997 «Υπηρεσιακή Κατάσταση και Απο¬ 
δοχές Μελών Δ.Ε.Π. των Α.Ε.Ι και Ε.Π. των Τ.Ε.Ι.». 

13. Τις υπηρεσιακές ανάγκες προώθησης της διαδικα¬ 
σίας αξιολόγησης των προτάσεων ,οι οποίες υποβλή¬ 
θηκαν στο πλαίσιο των αναφερόμενων στην σχετική 
προκήρυξη, αποφασίζουμε: 

Την έγκριση του έργου αξιολόγησης και την ανάθεση 
σε ανεξάρτητους εξωτερικούς κριτές της αξιολόγησης 
των προτάσεων που υποβλήθηκαν από τους δυνητικούς 
Τελικούς Δικαιούχους όπως ορίζονται στην υπ’ αριθμ. 
23869/24.11.2005 πρόσκληση για την Κατηγορία Πρά¬ 
ξεων: 1.13.α «Πρωτογενής και δευτερογενής πρόληψη 
μαθησιακών προβλημάτων και προβλημάτων λόγου και 
ομιλίας στην προσχολική και την σχολική ηλικία για όλα 
τα παιδιά» και αφορούν προτάσεις για την κατασκευή ή 
και τη στάθμιση εργαλείων (κριτηρίων) για την έγκαιρη 
και συστηματική ανίχνευση, αξιολόγηση και υποστήριξη 
των μαθητών με μαθησιακά προβλήματα και προβλή¬ 
ματα λόγου και ομιλίας. Ως κριτές/αξιολογητές των 
προτάσεων ορίζονται οι ακόλουθοι: 

1) Αλεξόπουλος Δημήτριος, Καθηγητής Πανεπιστημίου 
Πατρών 

2) Μιχαήλ Βάμβουκας, Καθηγητής Πανεπιστημίου Κρή¬ 
της 

3) Λαυρέντιος Δελλασούδας, Καθηγητής Πανεπιστη¬ 
μίου Αθηνών 

4) Μαρία Καΐλα, Καθηγήτρια Πανεπιστημίου Αιγαίου 

5) Εμμανουήλ Κολιάδης, Καθηγητής Πανεπιστημίου 
Αθηνών 

6) Αναστασία Κωσταρίδου-Ευκλείδη, Καθηγήτρια Αρι- 
στοτέλειου Πανεπιστημίου Θεσ/κης 

7) Ευφροσύνη Μόττη-Στεφανίδη, Καθηγήτρια Πανε¬ 
πιστημίου Αθηνών 

8) Νικήτας Πολεμικός, Καθηγητής Πανεπιστημίου Αι¬ 
γαίου 

9) Σταυρούλα Πολυχρονοπούλου, Καθηγήτρια Πανε¬ 
πιστημίου Αθηνών 

10) Ιωάννης Τσαούσης, Επικ. Καθηγητής Πανεπιστη¬ 
μίου Αιγαίου 

11) Μίκα Χαρίτου, Ομότιμη Καθηγήτρια Αριστοτέλειου 
Πανεπιστημίου Θεσσαλονίκης 

Το ύψος της αμοιβής για την κρίση/αξιολόγηση κάθε 
πρότασης ορίζεται σε 120 ευρώ. 

Οι αξιολογήσεις θα πρέπει να έχουν ολοκληρωθεί από 
27.2.2006 έως 22.3.2006. 

Με την έκδοση βεβαίωσης ολοκλήρωσης θα οριστικο- 
ποιηθεί ο αριθμός των προτάσεων που θα αξιολογηθούν 
από κάθε κριτή. 


Οι δαπάνες των αξιολογήσεων θα καλυφθούν από 
την Τεχνική Βοήθεια του ΕΠΕΑΕΚ II (υποπρόγραμμα Β, 
κατηγορία δαπάνης Β.5.1 - Αξιολόγηση). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2006 

Με εντολή Υπουργού 
Ο Ειδικός Γραμματέας 
Διαχείρισης Προγραμμάτων ΚΠΣ 
ΔΗΜΗΤΡΙΟΣ ΣΚΙΑΔΑΣ 
-♦- 

Αριθ. 2122/03/06 (6) 

Έγκριση του Γ ενικού Κανονισμού Λιμένων με αριθ. 42 
«Συμπλήρωση -τροποποίηση διατάξεων του αριθμ. 17 
Γενικού Κανονισμού Λιμένα/ Τροποποίηση διάταξης 
του αριθμ. 37 Γ ενικού Κανονισμού Λιμένα». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 141 και 156 του ν.δ. 187/1973 
(Α' 261) με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΚΔΝΔ), όπως το δεύτερο αντικαταστά- 
θηκε με το άρθρο 10 του ν. 1940/1991 «Μονάδα Ειδικών 
Αποστολών Λιμενικού Σώματος» (ΜΕΑ/ΛΣ) και άλλες 
διατάξεις περί αυτού (Α' 40). 

2. Τις διατάξεις του άρθρου 37 α του ν.δ. 187/1973 
«Περί Κώδικος Δημοσίου Ναυτικού Δικαίου» (Α' 261), που 
προστέθηκε με το άρθρο 9 του ν. 2329/1995 «Ρύθμιση 
θεμάτων προσωπικού Λιμενικού Σώματος και άλλες δι¬ 
ατάξεις» (Α' 172). 

3. Τις διατάξεις του άρθρου 56 του ν. 2935/2001 «Προ¬ 
σωπικό του Λιμενικού Σώματος και άλλες διατάξεις» 
(Α' 162). 

4. Το Γενικό Κανονισμό Λιμένα με αριθ. 42 που εκδό- 
θηκε από τον Αρχηγό του Λιμενικού Σώματος με τις 
διατάξεις του οποίου ρυθμίζονται θέματα που αφορούν 
την εύρυθμη λειτουργία των λιμένων της χώρας. 

5. Τις διατάξεις του άρθρου 90 του Κώδικα Νομοθεσί¬ 
ας για τη Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α' 98). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Γ ενικό Κανονισμό Λιμέ¬ 
νων με αριθ. 42 ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΩΝ με 
αριθ. 42 «Συμπλήρωση - τροποποίηση διατάξεων του 
αριθ. 17 Γενικού Κανονισμού Λιμένα/Τροποποίηση διά¬ 
ταξης του αριθμ. 20 Γ ενικού Κανονισμού Λιμένα». 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Έχοντας υπόψη: 

1. Τ ις διατάξεις των άρθρων 141 και 156 του ν.δ. 187/1973 
(Α' 261) με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΚΔΝΔ), όπως το δεύτερο αντικαταστά- 
θηκε με το άρθρο 10 του ν. 1940/1991 «Μονάδα Ειδικών 
Αποστολών Λιμενικού Σώματος» (ΜΕΑ/ΛΣ) και άλλες 
διατάξεις περί αυτού (Α' 40). 

2. Τις διατάξεις του ν.δ. 444/1970 «Περί αρμοδιοτήτων 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας» (Α' 39). 

3. Τις διατάξεις του άρθρου 90 του Κώδικα Νομο¬ 
θεσίας για τη Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(Α' 98). 

4. Τις διατάξεις του άρθρου 56 του ν. 2935/2001 «Προ¬ 
σωπικό του Λιμενικού Σώματος και άλλες διατάξεις» 
(Α' 162). 

5. Το γεγονός ότι από τις διατάξεις του παρόντος 
Κανονισμού δεν προκαλείται δαπάνη σε βάρος του κρα¬ 
τικού προϋπολογισμού, εκδίδουμε τον ακόλουθο Γενικό 
Κανονισμό Λιμένων: 

Αρθρο 1 
Όρια Ισχύος 

Ο παρών Γενικός Κανονισμός ισχύει στους λιμένες, 
στους όρμους και στη θαλάσσια έκταση της περιοχής 
δικαιοδοσίας κάθε Λιμενικής Αρχής της Χώρας. 

Αρθρο 2 

Συμπλήρωση - τροποποίηση διατάξεων του αριθ. 17 
Γ ενικού Κανονισμού Λιμένα (Β 1136/1997), όπως 
αντικαταστάθηκε, τροποποιήθηκε και συμπληρώθηκε 
με τους αριθ. 30 (Β 1622/2002), 31 (Β 301/2003) και 39 
(Β 220/2005) ομοίους. 

1. Στην παράγραφο 7 του άρθρου 3 του αριθμ. 17 Γε¬ 
νικού Κανονισμού Λιμένα προστίθεται νέο εδάφιο ως 
ακολούθως: 

«Εξαιρείται η περίπτωση της συμπλοιοκτησίας λά- 
ντζας, στην οποία ο κάθε συμπλοιοκτήτης συμμετέχει 
στην ιδιοκτησία της λάντζας, με ποσοστό μικρότερο 
του 20%.». 

2. Η περίπτωση (β') Της παραγράφου 3 του άρθρου 21 
του αριθμ. 17 Γ ενικού Κανονισμού Λιμένα τροποποιείται 
ως ακολούθως: 

«β) Δεν εργάζεται για χρονικό διάστημα πάνω από 
τρεις (03) μήνες εκτός εάν συντρέχουν αποδεδειγμένα 
λόγοι ανωτέρας βίας, κατά την κρίση της Λιμενικής 
Αρχής». 

Άρθρο 3 

Τροποποίηση διάταξης του αριθ. 37 Γενικού Κανονι¬ 
σμού Λιμένα (Β 101/2004). 

Η παράγραφος (ε') Του άρθρου 2 του Γ ενικού Κανονι¬ 
σμού Λιμένα αριθμ. 37 τροποποιείται ως ακολούθως: 

«ε) Άδειες προπονητών που έχουν εκδοθεί στο εξωτερι¬ 
κό, γίνονται δεκτές, εφόσον αναγνωρίζονται ως ισότιμες 
από τη Γ ενική Γ ραμματεία Αθλητισμού. Πτυχία αντίστοι¬ 


χων Τ.Ε.Φ.Α.Α. εξωτερικού με ειδικότητα στο θαλάσσιο 
σκι, γίνονται δεκτά, εφόσον αναγνωρισθούν ως ισότιμα 
από τον Διεπιστημονικό Οργανισμό Αναγνώρισης Τίτλων 
Ακαδημαϊκών και Πληροφόρησης (Δ.Ο.Α.Τ.Α.Π.)». 

Άρθρο 4 

Καταργούμενες διατάξεις. 

Από την έναρξη της ισχύος του παρόντος Κανονισμού 
παύει να εφαρμόζεται κάθε διάταξη ή ρύθμιση που είναι 
αντίθετη με τη διάταξη του παρόντος Κανονισμού. 

Πειραιάς, 14 Απριλίου 2006 

Αντιναύαρχος Η.Α. Σιωνίδης Λ.Σ. 

Αρχηγός 

(β) Η εφαρμογή του Κανονισμού αυτού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Απριλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(7) 

Στο Φ.Ε.Κ. 430/5.4.2005 τ. Β' που δημοσιεύθηκε η υπ’ 
αριθμ. 22076/28.12.2004 απόφαση του Γενικού Γραμ¬ 
ματέα Περιφέρειας Κεντρικής Μακεδονίας και αφορά 
την απόκτηση της Ελληνικής Ιθαγένειας του ομογε¬ 
νούς «ΙΩΣΗΦΩΒ ΓΚΕΛΛΑ - ΕΥΑΓΓΕΛΟΣ του ΓΚΡΗ- 
ΓΚΟΡΙ και της ΓΚΟΥΛΙΚΟ», διορθώνεται το όνομα του 
ομογενούς αντί του εσφαλμένου - εξελληνισμένου 
«ΕΥΑΓΓΕΛΟΣ - ΓΚΕΛΛΑ», 

στο ορθό «ΓΚΕΛΛΑ». 

Στο Φ.Ε.Κ. 430/5.4.2005 τ.Β' που δημοσιεύθηκε η υπ’ 
αριθμ. 22075/28.12.2004 απόφαση του Γ ενικού Γ ραμμα- 
τέα Περιφέρειας Κεντρικής Μακεδονίας και αφορά την 
απόκτηση της Ελληνικής Ιθαγένειας της ομογενούς 
«ΙΩΣΗΦΙΔΟΥ ΠΑΡΕΣΑ - ΕΛΕΝΗ του ΓΚΡΗΓΚΟΡΙ», διορ¬ 
θώνεται το όνομα της ομογενούς αντί του εσφαλμένου- 
εξελληνισμένου «ΕΛΕΝΗ - ΠΑΡΕΣΑ», 

στο ορθό «ΠΑΡΕΣΑ». 

(Από την Περιφέρεια Κεντρικής Μακεδονίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 00: 


Τεύχος 

Περίοδος 

ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίοτηβΐ: ΙΚ1ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν·£ΐ·ΐι γ - ο-ιτιώΙ: »6ΐ)ίτΐ35ΐίΐ@θί.ί|Γ 


















